Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: 34. számú melléklet a 46/2009. (XII. 30.) PM rendelethez
Paragraph Index: 2902

8. pont (táblázat): Itt kell rögzíteni a részfeladat végrehajtásához szükséges pénzügyi fedezet bontását. A függőleges oszlopok az egymást követő években a részfeladatra fordítható összegeket, a vízszintes sorok azok forrásnemenkénti részletezettségét tartalmazzák. Ez előző évek ráfordítása oszlopban a ténylegesen kifizetett összegeket, a tárgyévi ráfordítás oszlopban az aktuális előirányzatokat, a következő évek ráfordításai oszlopban a tervezett ráfordításokat kell szerepeltetni. A 8. tábla és 10. tábla összhangját biztosítani kell. A tárgyévi és a korábbi évek adatait be kell rögzíteni mindkettő táblázatba (eurós, illetve forintos adatok), melyekből a program átlagárfolyamot számol (10. táblázat alján látható). Amennyiben ezen átlagárfolyam nem esik a 200-350 Ft/EUR közötti tartományba, akkor a kitöltés hibás (a megadott intervallumot a Kincstár folyamatosan karbantartja). A következő évekre vonatkozó adatok kitöltése előtt az árfolyam választandó (lásd 3. pontban leírtakat), amely árfolyammal az egyik táblázatban megadott adatok átemelődnek a másikba. Záró okmány esetén az érintett forrásoknál a kifizetési tényadatokat kell megadni. Záróokmányban már KA(ISPA) megelőlegezési soron adat nem szerepelhet, azaz záróokmányt csak a megelőlegezett források rendezését követően lehet benyújtani. A megelőlegezett források visszatérülésének árfolyamváltozásból származó veszteségét az „Árfolyamveszteség” sorába kell megadni. EU támogatás: A projektre jóváhagyott uniós támogatás összege. KA (ISPA) megelőlegezési: EU forrás hiánya esetén költségvetési támogatásból, maradványból tárgyévre tervezhető előirányzat. Záró alapokmány esetén kötelező elszámolni, és az árfolyamveszteséget külön megadni. Költségvetés támogatás: Az adott év(ek)ben a fejezet által jóváhagyott költségvetési támogatás tény, illetve tervezett összege. Költségvetési támogatás maradvány: Az előző év(ek) költségvetési támogatásainak fel nem használt maradvány forrása a lebonyolító fejezettől. Fejezeti bevétel: A Kohéziós Alap (KA) társfinanszírozási forrásaként a szakmai program megvalósítója vagy egyéb hazai pénztulajdonos által az érintett fejezet KA előirányzat-felhasználási keretszámlájára átutalt, pénzügyi fedezet tartozik ebbe a kategóriába. Fejezeti bevétel maradvány: a tárgyévben a KA előirányzat-felhasználási keretszámlájára beutalt, s a tárgyév december 31. napjáig ténylegesen fel nem használt pénzügyi fedezet a tárgyévet követő évben bevétel maradványként veendő figyelembe. Saját forrás, hitel: Önkormányzatok, közreműködők saját, vagy hitelfelvételből származó forrása. Nem ÁHT-T-s (kék színnel jelölve), a fejezet szempontjából nem előirányzatosított forrás. EU által el nem ismert külső: EU által el nem ismert kiadások körön kívüli forrásból fedezett összege. Nem ÁHT-T-s (kék színnel jelölve), a fejezet szempontjából nem előirányzatosított forrás. EU által el nem ismert ktgv.: EU által el nem ismert kiadások költségvetésből (költségvetési támogatás, támogatási maradvány, fejezeti bevétel, bevételi maradvány) biztosított összeg. ÁFA megelőlegezés: Jogszabályi felhatalmazás alapján tervezhető. Nem ÁHT-T-s (kék színnel jelölve az elektronikus okmányban), a fejezet szempontjából nem előirányzatosított forrás. Árfolyamveszteség: Uniós források megelőlegezésének visszatérítésekor az árfolyamváltozásokból adódó veszteség. Záró alapokmány esetén kötelező cella. 8.1 pont: A pénzügyi megállapodásban jóváhagyott, ennek alapján a támogatási szerződésben meghatározott %-os arányokat kell megadni. 8.2 pont: A teljes ÁFA (100%) forrásainak kódszámát a szakmai program uniós tárgyalásainak eredményével összhangban kell e sorban szerepeltetni %-os bontásban!

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes